GA

IARSCRÍBHINN II

“IARSCRÍBHINN II

**TREORACHA MAIDIR LE TUAIRISCIÚ AR CHISTÍ DÍLSE AGUS AR CHEANGLAIS CISTÍ DÍLSE**

**CUID II: TREORACHA A BHAINEANN LE TEIMPLÉID**

(…)

7. C 33.00 – Neamhchosaintí ar Rialtais ghinearálta (GOV)

7.1. Barúlacha ginearálta

191. Leis an bhfaisnéis chun críoch theimpléad C 33.00, cumhdófar gach neamhchosaint ar ‘Rialtais ghinearálta’ dá dtagraítear i bpointe (b), de mhír 42 d’Iarscríbhinn V a ghabhann leis an Rialachán Cur Chun Feidhme seo.

192. I gcás ina mbíonn na neamhchosaintí ar ‘Rialtais ghinearálta’ faoi réir ceanglais cistí dílse i gcomhréir le Cuid a Trí, Teideal II de Rialachán (AE) Uimh. 575/2013, cuirtear neamhchosaintí ar ‘Rialtais ghinearálta’ san áireamh in aicmí neamhchosanta difriúla i gcomhréir le hAirteagail 112 agus 147 den Rialachán sin, mar a shonraítear leis na treoracha maidir le teimpléid C 07.00, C 08.01 agus C 08.02 a líonadh isteach.

193. Déanfar Tábla 2 (Cur Chuige Caighdeánaithe) agus Tábla 3 (Cur Chuige IRB), a chuirtear san áireamh i gCuid 3 d’Iarscríbhinn V a ghabhann leis an Rialachán Cur Chun Feidhme seo, a bhreathnú maidir le mapáil aicmí neamhchosanta a úsáidtear chun ceanglais chaipitil a ríomh faoi Rialachán (AE) Uimh. 575/2013 ar ‘Rialtais ghinearálta’ na hearnála contrapháirtí.

194. Tuairisceofar faisnéis maidir leis na neamhchosaintí comhiomlánaithe iomlána (rud a chiallaíonn suim na dtíortha uile ina bhfuil neamhchosaintí ceannasacha ag an mbanc) agus maidir le gach tír ar bhonn chónaí an chontrapháirtí ar bhonn iasachtóir láithreach.

195. Leithdháilfear na neamhchosaintí ar aicmí neamhchosanta nó ar dhlínsí gan teicnící maolaithe creidmheasa a bhreithniú agus go háirithe gan iarmhairtí ar ionadú a bhreithniú. Cuirfear san áireamh i ríomh na luachanna neamhchosanta agus méideanna neamhchosanta atá ualaithe ó thaobh riosca le haghaidh gach aicme neamhchosanta agus gach dlínse, áfach, tarlú na dteicnící um maolú riosca creidmheasa, lena n‑áirítear iarmhairtí ar ionadú.

196. Tá tuairisciú na faisnéise ar neamhchosaintí ar ‘Rialtais ghinearálta’ de réir dhlínse cónaithe an chontrapháirtí láithrigh seachas dhlínse bhaile na hinstitiúide tuairiscithe faoi réir na dtairseacha a leagtar síos in Airteagal 6(3) den Rialachán Cur Chun Feidhme seo.

7.2. Raon feidhme an teimpléid i dtaca le neamhchosaintí ar ‘Rialtais ghinearálta’

197. Cumhdaítear le raon feidhme theimpléad GOV neamhchosaintí díreacha laistigh den chlár comhardaithe, lasmuigh den chlár comhardaithe agus díorthaigh ar ‘Rialtais ghinearálta’ sa leabhar baincéireachta agus trádála. Ina theannta sin, iarrtar ítim mheabhráin ar neamhchosaintí neamhdhíreacha i bhfoirm díorthaigh chreidmheasa a dhíoltar ar neamhchosaintí rialtais ghinearálta freisin.

198. neamhchosaint dhíreach is ea neamhchosaint i gcás inarb eintiteas é an chontrapháirtí láithrigh ar ‘Rialtas ginearálta’ é dá dtagraítear i bpointe (b), de mhír 42 d’Iarscríbhinn V a ghabhann leis an Rialachán Cur Chun Feidhme seo.

199. Tá an teimpléad roinnte ina dhá roinn. Tá an chéad cheann bunaithe ar mhiondealú neamhchosaintí de réir riosca, cur chuige rialála agus aicmí neamhchosanta agus tá an dara ceann bunaithe ar mhiondealú de réir aibíocht iarmhair.

7.3. Treoracha a bhaineann le suímh shonracha

|  |  |
| --- | --- |
| Colúin | Treoracha |
| 0010-0260 | **NEAMHCHOSAINTÍ DÍREACHA** |
| 0010-0140 | **NEAMHCHOSAINTÍ LAISTIGH DEN CHLÁR COMHARDAITHE** |
| 0010 | **Suim ghlanluacha chomhlán iomlán na sócmhainní airgeadais neamhdhíorthacha**  Comhiomlán na suime glanluacha comhláine, mar a chinntear i gcomhréir le mír 34 de Chuid 1 d’Iarscríbhinn V a ghabhann leis an Rialachán Cur Chun Feidhme seo, de shócmhainní airgeadais neamhdhíorthach chuig Rialtais ghinearálta, le haghaidh gach punainne cuntasaíochta faoi IFRS nó GAAP náisiúnta bunaithe ar Threoir 86/635/CEE ón gComhairle a shainmhínítear i míreanna 15 go 22 de Chuid 1 d’Iarscríbhinn V a ghabhann leis an Rialachán Cur Chun Feidhme seo, agus a liostaítear i gcolúin 0030 go 0120  Ní laghdófar le coigeartuithe luachála stuama an tsuim ghlanluacha chomhlán a bhaineann le neamhchosaintí trádála agus neamhthrádála a thomhaistear ar luach cóir. |
| 0020 | **Suim ghlanluacha chomhlán iomlán na sócmhainní airgeadais neamhdhíorthacha (glan ar shuíomhanna gearra)**  Comhiomlán na suime glanluacha, dá dtagraítear i mír 27 de Chuid 1 d’Iarscríbhinn V a ghabhann leis an Rialachán Cur Chun Feidhme seo, de shócmhainní airgeadais neamhdhíorthach chuig Rialtais ghinearálta le haghaidh gach punainne cuntasaíochta faoi IFRS nó GAAP náisiúnta bunaithe ar Threoir 86/635/CEE ón gComhairle a shainmhínítear i míreanna 15 go 22 de Chuid 1 d’Iarscríbhinn V a ghabhann leis an Rialachán Cur Chun Feidhme seo agus a liostaítear i gcolúin 0030 go 0120, glan ar shuíomhanna gearra.  I gcás ina bhfuil suíomh gearr ag an institiúid le haghaidh na haibíochta iarmhair céanna agus le haghaidh an chontrapháirtí láithrigh chéanna a ainmnítear san airgeadra céanna, déanfar suim ghlanluacha an tsuímh ghearr a ghlanluacháil in aghaidh shuim ghlanluacha an tsuímh dhírigh. Measfar an glanmhéid sin a bheith ina nialas i gcás inar méid diúltach é. I gcás ina bhfuil suíomh gearr ag institiúid gan suíomh díreach comhoiriúnaithe, measfar gur nialas é méid an tsuímh ghearr chun críocha an cholúin seo. |
| 0030-0120 | **SÓCMHAINNÍ AIRGEADAIS NEAMHDHÍORTHACH DE RÉIR PUNANNA CUNTASAÍOCHTA**  Suim ghlanluacha chomhiomlán sócmhainní airgeadais neamhdhíorthach, mar a shainmhínítear sa ró lastuas den tábla seo, ar Rialtais ghinearálta, a mhiondealaítear de réir punann chuntasaíochta faoin gcreat cuntasaíochta is infheidhme. |
| 0030 | **Sócmhainní airgeadais arna sealbhú lena dtrádáil**  IFRS 7.8(a)(ii); IFRS 9 Aguisín A. |
| 0040 | **Sócmhainní airgeadais trádála**  Airteagail 32 agus 33 de Threoir 86/635/CEE ón gComhairle; Mír 16 de Chuid 1 d’Iarscríbhinn V a ghabhann leis an Rialachán Cur Chun Feidhme seo; Airteagal 8(1), pointe (a), de Threoir 2013/34/AE  Níl sé le tuairisciú ag institiúidí ach amháin faoi Phrionsabail Chuntasaíochta náisiúnta a bhfuil Glacadh leo go Ginearálta (GAAP). |
| 0050 | **Sócmhainní airgeadais neamhthrádála ar luach cóir go héigeantach trí bhrabús nó caillteanas**  IFRS 7.8(a)(ii); IFRS 9.4.1.4 |
| 0060 | **Sócmhainní airgeadais atá ainmnithe ar luach cóir trí bhrabús nó caillteanas**  IFRS 7.8(a)(i); IFRS 9.4.1.5 agus Airteagal 8(1), pointe (a) agus Airteagal 8(6) de Threoir 2013/34/AE |
| 0070 | **Sócmhainní airgeadais neamhthrádála neamhdhíorthacha arna dtomhas ar luach cóir trí bhrabús nó caillteanas**  Airteagal 36(2) de Threoir 86/635/CEE ón gComhairle; Airteagal 8(1), pointe (a), de Threoir 2013/34/AE  Níl sé le tuairisciú ag institiúidí ach amháin faoi Phrionsabail Chuntasaíochta náisiúnta a bhfuil Glacadh leo go Ginearálta (GAAP). |
| 0080 | **Sócmhainní airgeadais ar luach cóir trí ioncam cuimsitheach eile**  IFRS 7.8(d); IFRS 9.4.1.2A |
| 0090 | **Sócmhainní airgeadais neamhthrádála neamhdhíorthacha arna dtomhas ar luach cóir chuig cothromas**  Airteagal 8(1), pointe (a) agus Airteagal 8(8) de Threoir 2013/34/AE  Níl sé le tuairisciú ag institiúidí ach amháin faoi Phrionsabail Chuntasaíochta náisiúnta a bhfuil Glacadh leo go Ginearálta (GAAP). |
| 0100 | **Sócmhainní airgeadais ar chostas amúchta**  IFRS 7.8(f); IFRS 9.4.1.2; Mír 15 de Chuid 1 d’Iarscríbhinn V a ghabhann leis an Rialachán Cur Chun Feidhme seo |
| 0110 | **Sócmhainní airgeadais neamhthrádála neamhdhíorthacha arna dtomhas ar mhodh costasbhunaithe**  Airteagal 35 de Threoir 86/635/CEE ón gComhairle; Airteagal 6(1), pointe (i) agus Airteagal 8(2) de Threoir 2013/34/AE; Iarscríbhinn V, cuid 1, mír 16 a ghabhann leis an Rialachán Cur Chun Feidhme seo  Níl sé le tuairisciú ag institiúidí ach amháin faoi Phrionsabail Chuntasaíochta náisiúnta a bhfuil Glacadh leo go Ginearálta (GAAP). |
| 0120 | **Sócmhainní airgeadais neamhthrádála neamhdhíorthacha eile**  Airteagal 37 de Threoir 86/635/CEE ón gComhairle; Airteagal 12(7) de Threoir 2013/34/AE; Iarscríbhinn V, cuid 1, mír 16 a ghabhann leis an Rialachán Cur Chun Feidhme seo  Níl sé le tuairisciú ag institiúidí ach amháin faoi Phrionsabail Chuntasaíochta náisiúnta a bhfuil Glacadh leo go Ginearálta (GAAP). |
| 0130 | **Suíomhanna gearra**  Suim ghlanluacha suíomhanna gearra, mar a shainmhínítear in IRFS 9 BA.7(b) i gcás inar Rialtas ginearálta é an contrapháirtí díreach mar a shainmhínítear i míreanna 155 go 160 den Iarscríbhinn seo.  Tagann suíomhanna gearra chun cinn i gcás ina ndíolann an institiúid urrúis a fuarthas in iasacht athcheannaigh droim ar ais nó a fuarthas ar iasacht in idirbheart maidir le hiasacht urrús.  Is é luach cóir na suíomhanna gearra an tsuim ghlanluacha.  Déanfar suíomhanna gearra a thuairisciú de réir bhuicéad na haibíochta iarmhair, mar a liostaítear i rónna 0170 go 0230, agus de réir contrapháirtí láithreach.  Is féidir na suíomhanna gearra a thuairiscítear sa cholún seo a ghlanluacháil in aghaidh suíomhanna ag a bhfuil an aibíocht iarmhair chéanna agus an contrapháirtí láithreach céanna agus a ainmnítear san airgeadra céanna a thuairiscítear i gcolúin 0030 go 0120 chun an glansuíomh a fháil a thuairiscítear i gcolún 0020. |
| 0140 | **Ar díobh sin: Suíomhanna gearra ó iasachtaí athcheannaigh droim ar ais a aicmítear mar iasachtaí arna sealbhú lena dtrádáil nó sócmhainní airgeadais trádála**  Suim ghlanluacha suíomhanna gearra, mar a shainmhínítear in IRFS 9 BA.7(b), a thagann chun cinn nuair a dhíolann an institiúid na hurrúis a fuarthas in iasachtaí athcheannaigh droim ar ais, i gcás inar Rialtas ginearálta é contrapháirtí díreach na n‑urrús sin agus go gcuirtear san áireamh iad i bpunanna cuntasaíochta arna sealbhú lena dtrádáil nó i bpunanna cuntasaíochta sócmhainní airgeadais trádála (colúin 0030 nó 0040).  Ní áireofar sa cholún seo suíomhanna gearra a thagann chun cinn nuair a fuarthas na hurrúis a díoladh ar iasacht i dtrasdul iasachta urrúis. |
| 0150 | **Lagú carntha**  Lagú carntha comhiomlán a bhaineann le sócmhainní airgeadais neamhdhíorthach a thuairiscítear i gcolúin 0080 go 0120 (míreanna 70 agus 71 de Chuid 2 d’Iarscríbhinn V a ghabhann leis an Rialachán Cur Chun Feidhme seo) |
| 0160 | **Lagú carntha – ar díobh sin: ó shócmhainní airgeadais ar luach cóir trí ioncam cuimsitheach eile nó ó shócmhainní neamhthrádála neamhdhíorthacha arna dtomhas ar luach cóir maidir le cothromais**  Comhiomlán de lagú carntha a bhaineann le sócmhainní airgeadais neamhdhíorthach a thuairiscítear i gcolúin 0080 go 0090. |
| 0170 | **Athruithe diúltacha carntha sa luach cóir mar gheall ar riosca creidmheasa**  Comhiomlán d’athruithe diúltacha carntha sa luach cóir mar gheall ar riosca creidmheasa a bhaineann le suíomhanna a chuirtear in iúl i gcolúin 0050, 0060, 0070, 0080 agus 0090 (mír 69 de Chuid 2 d’Iarscríbhinn V a ghabhann leis an Rialachán Cur Chun Feidhme seo) |
| 0180 | **Athruithe diúltacha carntha sa luach cóir mar gheall ar riosca creidmheasa – ar díobh sin: ó shócmhainní airgeadais neamhthrádála go héigeantach ar luach cóir trí bhrabús nó caillteanas, sócmhainní airgeadais atá ainmnithe ar luach cóir trí bhrabús nó caillteanas nó ó shócmhainní airgeadais neamhthrádála a thomhaistear ar luach cóir trí bhrabús nó caillteanas**  Comhiomlán d’athruithe diúltacha carntha sa luach cóir mar gheall ar riosca creidmheasa a bhaineann le suíomhanna a chuirtear in iúl i gcolúin 0050, 0060 agus 0070. |
| 0190 | **Athruithe diúltacha carntha sa luach cóir mar gheall ar riosca creidmheasa – ar díobh sin: ó shócmhainní airgeadais ar luach cóir trí ioncam cuimsitheach eile nó ó shócmhainní neamhthrádála neamhdhíorthacha arna dtomhas ar luach cóir maidir le cothromais**  Comhiomlán d’athruithe diúltacha carntha sa luach cóir mar gheall ar riosca creidmheasa a bhaineann le suíomhanna a chuirtear in iúl i gcolúin 0080 agus 0090. |
| 0200-0230 | **DÍORTHAIGH**  Tuairisceofar suíomhanna díorthacha díreacha i gcolúin 0200 go 0230.  Chun díorthaigh a thuairisciú atá faoi réir riosca creidmheasa an chontrapháirtí mar aon le muirir chaipitil um riosca margaidh, féach na treoracha maidir leis an miondealú ró. |
| 0200-0210 | **Díorthaigh a bhfuil luach cóir deimhneach acu**  Gach ionstraim dhíorthach le contrapháirtí is Rialtas ginearálta a bhfuil luach cóir deimhneach aici maidir leis an institiúid ar an dáta tuairiscithe, gan beann ar cé acu a úsáidtear nó nach n‑úsáidtear na hionstraimí sin i ngaolmhaireacht fálaithe cháilitheach, cé acu a shealbhaítear nó nach sealbhaítear lena dtrádáil iad, nó cé acu a chuirtear nó ngach gcuirtear san áireamh sa phunann trádála iad faoi IRFS agus faoi GAAP náisiúnta bunaithe ar Threoir 86/635/CEE ón gComhairle.  Maidir le díorthaigh a úsáidtear i bhfálú eacnamaíoch, tuairisceofar anseo iad nuair a chuirtear san áireamh iad sna punanna cuntasaíochta trádála nó sna punanna cuntasaíochta arna sealbhú lena dtrádáil (míreanna 120, 124, 125 agus 137 go 140 de Chuid 2 d’Iarscríbhinn V a ghabhann leis an Rialachán Cur Chun Feidhme seo). |
| 0200 | **Díorthaigh a bhfuil luach cóir deimhneach acu Suim ghlanluacha**  Suim ghlanluacha na ndíorthach dar tugadh cuntas mar shócmhainní airgeadais ar an dáta tuairiscithe tagartha.  Faoi GAAP bunaithe ar Threoir 86/635/CEE ón gComhairle, ar na díorthaigh nach mór a thuairisciú sna colúin seo, tá na hionstraimí díorthacha a thomhaistear ar bhonn a gcostais nó ar bhonn gcostais nó a margadhluacha, cibé acu is ísle, díorthaigh a áirítear sa phunann trádála nó a ainmnítear mar ionstraimí fálaithe. |
| 0210 | **Díorthaigh a bhfuil luach cóir deimhneach acu Méid barúlach**  Faoi IFRS agus GAAP náisiúnta bunaithe ar Threoir 86/635/CEE ón gComhairle, méid barúlach, mar a shainmhínítear i míreanna 133 go 135 de Chuid 2 d’Iarscríbhinn V a ghabhann leis an Rialachán Cur Chun Feidhme seo, de gach conradh díorthach a thugtar i gcrích agus nach bhfuil socraithe fós ar an dáta tuairiscithe tagartha, i gcás inar Rialtas ginearálta é an contrapháirtí mar a shainmhínítear i míreanna 191 go 196 den Iarscríbhinn seo agus i gcás ina bhfuil luach cóir an díorthaigh deimhneach le haghaidh na hinstitiúide ar an dáta tagartha. |
| 0220-0230 | **Díorthaigh a bhfuil luach cóir diúltach acu**  Gach ionstraim dhíorthach le contrapháirtí is Rialtas ginearálta a bhfuil luach cóir diúltach aici maidir leis an institiúid ar an dáta tuairiscithe tagartha, gan beann ar cé acu a úsáidtear nó nach n‑úsáidtear na hionstraimí sin i ngaolmhaireacht fálaithe cháilitheach, nó cé acu a shealbhaítear nó nach sealbhaítear lena dtrádáil iad, nó cé acu a chuirtear nó nach gcuirtear san áireamh sa phunann trádála iad faoi IRFS agus faoi GAAP náisiúnta bunaithe ar Threoir 86/635/CEE ón gComhairle.  Maidir le díorthaigh a úsáidtear i bhfálú eacnamaíoch, tuairisceofar anseo iad nuair a chuirtear san áireamh iad sna punanna cuntasaíochta trádála nó sna punanna cuntasaíochta arna sealbhú lena dtrádáil (míreanna 120, 124, 125 agus 137 go 140 de Chuid 2 d’Iarscríbhinn V a ghabhann leis an Rialachán Cur Chun Feidhme seo). |
| 0220 | **Díorthaigh a bhfuil luach cóir diúltach acu: Suim ghlanluacha**  Suim ghlanluacha na ndíorthach dar tugadh cuntas mar dhliteanais airgeadais ar an dáta tuairiscithe tagartha.  Faoi GAAP bunaithe ar Threoir 86/635/CEE ón gComhairle, ar na díorthaigh nach mór a thuairisciú sna colúin seo, tá na hionstraimí díorthacha a thomhaistear ar bhonn a gcostais nó ar bhonn gcostais nó a margadhluacha, cibé acu is ísle, díorthaigh a áirítear sa phunann trádála nó a ainmnítear mar ionstraimí fálaithe. |
| 0230 | **Díorthaigh a bhfuil luach cóir diúltach acu: Méid barúlach**  Faoi IFRS agus faoi GAAP náisiúnta bunaithe ar Threoir 86/635/CEE ón gComhairle, méid barúlach, mar a shainmhínítear i míreanna 133 go 135 de Chuid 2 d’Iarscríbhinn V a ghabhann leis an Rialachán Cur Chun Feidhme seo, de gach conradh díorthach a thugtar i gcrích agus nach bhfuil socraithe fós ar an dáta tagartha, i gcás inar Rialtas ginearálta é an contrapháirtí mar a shainmhínítear i míreanna 191 go 196 den Iarscríbhinn seo agus i gcás ina bhfuil luach cóir an díorthaigh diúltach le haghaidh na hinstitiúide ar an dáta tagartha. |
| 0240-0260 | **NEAMHCHOSAINTÍ LASMUIGH DEN CHLÁR COMHARDAITHE** |
| 0240 | **Méid ainmniúil**  I gcás inar Rialtas ginearálta é contrapháirtí díreach na hítime lasmuigh den chlár comhardaithe, mar a shainmhínítear i míreanna 155 go 160 den Iarscríbhinn seo, méid ainmniúil na ngealltanas agus na ráthaíochtaí airgeadais nach meastar mar dhíorthach i gcomhréir le IFRS nó faoi GAAP náisiúnta bunaithe ar Threoir 86/635/CEE ón gComhairle (míreanna 102-119 de Chuid 2 d’Iarscríbhinn V a ghabhann leis an Rialachán Cur Chun Feidhme seo).  I gcomhréir le míreanna 43 agus 44 de Chuid 2 d’Iarscríbhinn V a ghabhann leis an Rialachán Cur Chun Feidhme seo, is é an Rialtas ginearálta an contrapháirtí díreach: i ráthaíocht airgeadais a thugtar, nuair is é contrapháirtí díreach na hionstraime fiachais ráthaithe é, agus (b) i ngealltanas iasachta agus i ngealltanas tugtha eile, nuair is é an contrapháirtí a nglacann an institiúid tuairiscithe a riosca creidmheasa. |
| 0250 | **Soláthairtí**  Airteagal 4, ‘Dliteanais’, pointe (6)(c) agus ‘Ítimí lasmuigh den chlár comhardaithe’, Airteagal 27(11), Airteagal 28(8) agus Airteagal 33 de Threoir 86/635/CEE ón gComhairle; IFRS 9.4.2.1(c)(ii),(d)(ii), 9.5.5.20; IAS 37, IFRS 4, cuid 2.11 d’Iarscríbhinn V a ghabhann leis an Rialachán Cur Chun Feidhme seo.  Soláirtí ar na neamhchosaintí uile lasmuigh den chlár comhardaithe gan beann ar an mbealach a ndéantar iad a thomhas, seachas iad sin a dhéantar a thomhas ar luach cóir trí bhrabús nó caillteanas i gcomhréir le IFRS 9.  Faoi IFRS, tuairisceofar lagú gealltanais iasachta tugtha i gcolún 150 i gcás nach féidir leis an institiúid na caillteanais chreidmheasa ionchasacha a shainaithint ar leithligh i gcás ina mbaineann siad le méid tarraingthe agus neamhtharraingthe na hionstraime fiachais. I gcás ina sáraíonn na comhchaillteanais chreidmheasa ionchasacha le haghaidh na hionstraime airgeadais sin an tsuim ghlanluacha chomhlán de chomhpháirt iasachta na hionstraime, tuairisceofar iarmhéid na gcaillteanas creidmheasa ionchasach a bheidh fágtha mar fhoráil i gcolún 0250. |
| 0260 | **Athruithe diúltacha carntha sa luach cóir mar gheall ar riosca creidmheasa**  I dtaca le hítimí lasmuigh den chlár comhardaithe a thomhaistear ar luach cóir trí bhrabús nó caillteanas faoi IFRS 9, athruithe diúltacha carntha sa luach cóir mar gheall ar riosca creidmheasa (mír 110 de Chuid 2 d’Iarscríbhinn V a ghabhann leis an Rialachán Cur Chun Feidhme seo) |
| 0270-280 | **Mír mheabhráin: díorthaigh chreidmheasa arna ndíol ar neamhchosaintí rialtais ghinearálta**  Maidir le díorthaigh chreidmheasa nach gcomhlíonann an sainmhíniú ar ráthaíochtaí airgeadais in Iarscríbhinn V, Cuid 2, mír 58 atá frithgheallta ag an institiúid tuairiscithe le contrapháirtithe seachas Rialtais ghinearálta agus ar Rialtas ginearálta é a neamhchosaint tagartha, tuairisceofar na díorthaigh sin.  Ní thuairisceofar na colúin sin le haghaidh neamhchosaintí a mhiondealaítear de réir riosca, cur chuige rialála agus aicme neamhchosanta (rónna 0020 go 0160). |
| 0270 | **Díorthaigh a bhfuil luach cóir deimhneach acu – Suim ghlanluacha**  Suim ghlanluacha chomhiomlánaithe na ndíorthach creidmheasa a dhíoltar ar neamhchosaintí rialtais ghinearálta a thuairiscítear agus ag a bhfuil luach cóir deimhneach le haghaidh na hinstitiúide ar an dáta tuairiscithe tagartha, gan coigeartuithe luachála stuama a bhreithniú.  I dtaca le díorthaigh faoi IFRS, is é an méid a bheidh le tuairisciú sa cholún seo suim ghlanluacha na ndíorthach ar sócmhainní airgeadais iad ar an dáta tuairiscithe.  I dtaca le díorthaigh faoi GAAP bunaithe ar Threoir 86/635/CEE ón gComhairle, is é luach cóir na ndíorthach ag a bhfuil luach cóir deimhneach ar an dáta tuairiscithe tagartha a bheidh i gceist leis an méid a bheidh le tuairisciú sa cholún seo, go neamhspleách ar an mbealach a dtugtar cuntas orthu. |
| 0280 | **Díorthaigh a bhfuil luach cóir diúltach acu – Suim ghlanluacha**  Suim ghlanluacha chomhiomlánaithe na ndíorthach creidmheasa a dhíoltar ar neamhchosaintí rialtais ghinearálta a thuairiscítear agus ag a bhfuil luach cóir diúltach le haghaidh na hinstitiúide ar an dáta tuairiscithe tagartha, gan coigeartuithe luachála stuama a bhreithniú.  I dtaca le díorthaigh faoi IFRS, is é an méid a bheidh le tuairisciú sa cholún seo suim ghlanluacha na ndíorthach ar dliteanais airgeadais iad ar an dáta tuairiscithe.  I dtaca le díorthaigh faoi GAAP bunaithe ar Threoir 86/635/CEE ón gComhairle, is é luach cóir na ndíorthach ag a bhfuil luach cóir diúltach ar an dáta tuairiscithe tagartha a bheidh i gceist leis an méid a bheidh le tuairisciú sa cholún seo, go neamhspleách ar an mbealach a dtugtar cuntas orthu. |
| 0290 | **Luach na neamhchosanta**  Luach neamhchosanta le haghaidh neamhchosaintí atá faoi réir an chreata riosca creidmheasa.  Le haghaidh neamhchosaintí faoin gCur Chuige Caighdeánaithe (SA): féach Airteagal 111 de Rialachán (AE) Uimh. 575/2013. Le haghaidh neamhchosaintí faoin gCur Chuige IRB: féach Airteagal 166 agus an dara habairt d’Airteagal 230(1) de Rialachán (AE) Uimh. 575/2013.  Chun díorthaigh a thuairisciú atá faoi réir riosca creidmheasa an chontrapháirtí mar aon le muirir chaipitil um riosca margaidh, féach na treoracha maidir leis an miondealú ró.  Níl na neamhchosaintí a thuairiscítear i gcolúin 0270 agus 0280 le breithniú chun críocha an cholúin seo, toisc go bhfuil an luach sa cholún seo bunaithe ar neamhchosaintí díreacha agus orthu sin amháin. |
| 0300 | **Méid neamhchosanta atá ualaithe ó thaobh riosca**  Méid neamhchosanta atá ualaithe ó thaobh riosca le haghaidh neamhchosaintí atá faoi réir an chreata riosca creidmheasa.  Le haghaidh neamhchosaintí faoin gCur Chuige Caighdeánaithe (SA): féach Airteagal 113, míreanna 1 go 5 de Rialachán (AE) Uimh. 575/2013. Le haghaidh neamhchosaintí faoin gCur Chuige IRB: féach Airteagal 153, míreanna 1 agus 3 de Rialachán (AE) Uimh. 575/2013.  Chun neamhchosaintí díreacha a thuairisciú laistigh de raon feidhme Airteagal 271 de Rialachán (AE) Uimh. 575/2013 faoi réir ceanglais cistí dílse maidir le riosca creidmheasa contrapháirtí agus riosca margaidh araon, féach na treoracha maidir leis an miondealú ró.  Ní bhreithneofar na neamhchosaintí a thuairiscítear i gcolúin 0270 agus 0280 chun críocha an cholúin seo, toisc go bhfuil an luach sa cholún seo bunaithe ar neamhchosaintí díreacha agus orthu sin amháin. |

|  |  |
| --- | --- |
| Rónna | Treoracha |
| **MIONDEALÚ AR NEAMHCHOSAINTÍ DE RÉIR CUR CHUIGE RIALÁLA** | |
| 0010 | **Neamhchosaintí iomlána**  Comhiomlán na neamhchosaintí ar Rialtais ghinearálta, mar a shainmhínítear i míreanna 191 go 196 den Iarscríbhinn seo. |
| 0020-0155 | **Neamhchosaintí faoin gcreat riosca creidmheasa**  Comhiomlán neamhchosaintí ar Rialtais ghinearálta a dhéanfar a ualú ó thaobh riosca i gcomhréir le Cuid a Trí, Teideal II de Rialachán (AE) Uimh. 575/2013. Áirítear le neamhchosaintí faoin gcreat riosca creidmheasa neamhchosaintí ón leabhar neamhthrádála agus ón leabhar trádála araon faoi réir muirear caipitil i dtaca le riosca creidmheasa an chontrapháirtí.  Maidir le neamhchosaintí díreacha faoi raon feidhme Airteagal 271 de Rialachán (AE) Uimh. 575/2013 faoi réir ceanglais cistí dílse i dtaca le riosca creidmheasa an chontrapháirtí agus riosca margaidh araon, tuairisceofar iad sna rónna maidir le riosca creidmheasa (0020 go 0155) agus sa ró maidir le riosca margaidh (ró 0160): maidir leis na neamhchosaintí mar gheall ar riosca creidmheasa an chontrapháirtí, tuairisceofar iad sna rónna maidir le riosca creidmheasa, agus tuairisceofar na neamhchosaintí mar gheall ar riosca margaidh sa ró maidir le riosca margaidh. |
| 0030 | **Cur Chuige Caighdeánaithe**  Na neamhchosaintí ar rialtais ghinearálta ar a ndéanfar ualú riosca i gcomhréir le Cuid a Trí, Teideal II, Caibidil 2 de Rialachán (AE) Uimh. 575/2013, lena n‑áirítear neamhchosaintí ón leabhar neamhthrádála ina gcuirtear riosca creidmheasa an chontrapháirtí san áireamh san ualú riosca i gcomhréir leis an gCaibidil sin. |
| 0040 | **Rialtais láir**  Neamhchosaintí ar Rialtais ghinearálta ar rialtais láir iad. Leithdháiltear na neamhchosaintí sin ar an aicme neamhchosanta ‘Rialtais láir nó bainc cheannais’ i gcomhréir le hAirteagail 112 agus 114 de Rialachán (AE) Uimh. 575/2013, mar a sonraíodh sna treoracha le haghaidh theimpléad C 07.00, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0050 | **Rialtais réigiúnacha nó údaráis áitiúla**  Neamhchosaintí ar Rialtais ghinearálta ar rialtais réigiúnacha nó údaráis áitiúla iad. Leithdháiltear na neamhchosaintí sin ar an aicme neamhchosanta ‘Rialtais réigiúnacha nó údaráis áitiúla’ i gcomhréir le hAirteagail 112 agus 115 de Rialachán (AE) Uimh. 575/2013, mar a shonraítear sna treoracha le haghaidh theimpléad C 07.00, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0060 | **Eintitis earnála poiblí**  Neamhchosaintí ar Rialtais ghinearálta ar eintitis san earnáil phoiblí iad. Leithdháiltear na neamhchosaintí sin ar an aicme neamhchosanta ‘Eintitis san earnáil phoiblí’ i gcomhréir le hAirteagail 112 agus 116 de Rialachán (AE) Uimh. 575/2013, mar a shonraítear sna treoracha le haghaidh theimpléad C 07.00, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0070 | **Eagraíochtaí Idirnáisiúnta**  Neamhchosaintí ar Rialtais ghinearálta ar eagraíochtaí idirnáisiúnta iad. Leithdháiltear na neamhchosaintí sin ar na haicmí neamhchosanta ‘Eagraíochtaí Idirnáisiúnta’ i gcomhréir le hAirteagail 112 agus 118 de Rialachán (AE) Uimh. 575/2013, mar a shonraítear sna treoracha le haghaidh theimpléad C 07.00, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0075 | **Neamhchosaintí eile rialtais ghinearálta faoi réir an Chur Chuige Chaighdeánaithe**  Na neamhchosaintí ar Rialtais ghinearálta seachas iad siúd a chuirtear san áireamh i rónna 0040 go 0070 thuas, a leithdháiltear ar aicmí neamhchosaintí SA i gcomhréir le hAirteagal 112 de Rialachán (AE) Uimh. 575/2013 chun ceanglais cistí dílse a ríomh. |
| 0080 | **Cur chuige IRB**  Na neamhchosaintí ar rialtais ghinearálta ar a ndéanfar ualú riosca i gcomhréir le Cuid a Trí, Teideal II, Caibidil 3 de Rialachán (AE) Uimh. 575/2013, lena n‑áirítear neamhchosaintí ón leabhar neamhthrádála ina gcuirtear riosca creidmheasa an chontrapháirtí san áireamh san ualú riosca i gcomhréir leis an gCaibidil sin. |
| 0090 | **Rialtais láir**  Na neamhchosaintí ar Rialtais ghinearálta, ar rialtais láir iad, agus a leithdháiltear ar an aicme neamhchosanta ‘Rialtais láir agus bainc cheannais’ i gcomhréir le hAirteagail 147(3), pointe (a), de Rialachán (AE) Uimh. 575/2013, mar a shonraítear sna treoracha le haghaidh theimpléad C 08.01 agus C 08.02, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0100 | **Rialtais réigiúnacha nó údaráis áitiúla [Rialtais láir agus bainc cheannais]**  Neamhchosaintí ar Rialtais ghinearálta, ar rialtais réigiúnacha nó údaráis áitiúla iad, agus a leithdháiltear ar an aicme neamhchosanta ‘Rialtais láir agus bainc cheannais’ i gcomhréir le hAirteagal 147(3a), de Rialachán (AE) Uimh. 575/2013, mar a shonraítear sna treoracha le haghaidh theimpléad C 08.01 agus C 08.02, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0110 | **Rialtais réigiúnacha nó údaráis áitiúla**  neamhchosaintí ar Rialtais ghinearálta nó ar údaráis áitiúla a leithdháiltear ar aicme neamhchosanta an ‘Rialtais láir nó na n‑údarás áitiúil’ i gcomhréir le hAirteagal 147(2), pointe (a1) (i), de Rialachán (AE) Uimh. 575/2013, mar a shonraítear sna treoracha le haghaidh theimpléad C 08.01 agus C 08.02, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0120 | **Eintitis san earnáil phoiblí [Rialtais láir agus bainc cheannais]**  neamhchosaintí ar Rialtais ghinearálta arb eintitis san earnáil phoiblí iad i gcomhréir le hAirteagal 4(8) de Rialachán (AE) Uimh. 575/2013 agus a leithdháiltear ar an aicme neamhchosanta ‘Rialtais láir nó bainc cheannais’ i gcomhréir le hAirteagal 147(3a) den Rialachán sin, mar a shonraítear sna treoracha le haghaidh theimpléad C 08.01 agus C 08.02, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0130 | **Eintitis earnála poiblí**  Neamhchosaintí ar eintitis san earnáil phoiblí i gcomhréir le hAirteagal 4(8) de Rialachán (AE) Uimh. 575/2013 agus a leithdháiltear ar an aicme neamhchosanta ‘Eintitis san earnail phoiblí’ i gcomhréir le hAirteagal 147(4), pointe (a1) (ii), den Rialachán sin, mar a shonraítear sna treoracha le haghaidh theimpléad C 08.01 agus C 08.02, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0140 | **Eagraíochtaí idirnáisiúnta [Rialtais láir agus bainc cheannais]**  Na neamhchosaintí ar Rialtais ghinearálta arb Eagraíochtaí Idirnáisiúnta iad agus a leithdháiltear ar an aicme neamhchosanta ‘Rialtais láir agus bainc cheannais’ i gcomhréir le hAirteagal 147(3), pointe (c), de Rialachán (AE) Uimh. 575/2013, mar a shonraítear sna treoracha le haghaidh theimpléad C 08.01 agus C 08.02, cé is moite de na sonraíochtaí a mhéid a bhaineann leis an athdháileadh neamhchosaintí ar Rialtais ghinearálta ar aicmí eile neamhchosaintí de thoradh cur i bhfeidhm teicnící um maolú riosca creidmheasa a bhfuil iarmhairtí ar ionadú ag gabhail leo maidir leis an neamhchosaint, nach mbeidh feidhm acu. |
| 0155 | **Neamhchosaintí eile ar rialtais ghinearálta atá faoi réir Chur Chuige IRB**  Na neamhchosaintí ar Rialtais ghinearálta seachas iad siúd a chuirtear san áireamh i rónna 0090 go 0140 thuas agus a leithdháiltear ar aicmí neamhchosaintí IRB i gcomhréir le hAirteagal 147 de Rialachán (AE) Uimh. 575/2013 chun ceanglais cistí dílse a ríomh. |
| 0160 | **Neamhchosaintí atá faoi réir riosca margaidh**  Cumhdaítear suíomhanna leis an ró seo a ríomhtar ceann amháin de na ceanglais cistí dílse seo a leanas de Chuid a Trí, Teideal IV de Rialachán (AE) Uimh. 575/2013 ina leith:   * Ceanglais cistí dílse i dtaca le riosca an tsuímh i gcomhréir le hAirteagal 326 de Rialachán (AE) Uimh. 575/2013 * Ceanglais cistí dílse i dtaca le riosca sonrach nó ginearálta i gcomhréir le Cuid a Trí, Teideal IV, Caibidil 5 den Rialachán sin; * Ceanglais cistí dílse i dtaca le riosca raoin difríochta creidmheasa nó riosca mainneachtana i gcomhréir le Cuid a Trí, Teideal IV, Caibidil 1a den Rialachán sin. * Ceanglais cistí dílse arna ríomh i gcomhréir le Cuid a Trí, Teideal IV, Caibidil 1a den Rialachán sin, i gcás ina ndéanann fachtóirí riosca, a bhaineann le catagóir leathan fachtóra riosca na raonta difríochta creidmheasa, difear don suíomh nó i gcas ina n‑áirítear é i samhail inmheánach riosca mainneachtana na hinstitiúide.   Maidir le neamhchosaintí díreacha faoi raon feidhme Airteagal 271 de Rialachán (AE) Uimh. 575/2013 faoi réir ceanglais cistí dílse i dtaca le riosca creidmheasa an chontrapháirtí agus riosca margaidh araon, tuairisceofar iad sna rónna maidir le riosca creidmheasa (0020 go 0155) agus sa ró maidir le riosca margaidh (ró 0160): maidir leis an neamhchosaint de thoradh riosca creidmheasa an chontrapháirtí, tuairisceofar í sna rónna maidir le riosca creidmheasa, agus tuairisceofar an neamhchosaint de thoradh riosca margaidh sa ró maidir le riosca margaidh. |
| 0170-0230 | **MIONDEALÚ AR NEAMHCHOSAINTÍ DE RÉIR AIBÍOCHT IARMHAIR**  Ríomhfar aibíocht iarmhair i laethanta idir dáta conarthach na haibíochta agus an dáta tuairiscithe tagartha le haghaidh gach suímh.  Déanfar neamhchosaintí ar Rialtais ghinearálta a mhiondealú de réir aibíocht iarmhair agus leithdháilfear iad ar na buicéid dá bhforáiltear mar a leanas:   **[ 0 - 3M ]** : Níos lú ná 90 lá;   **[ 3M - 1B ]** : Comhionann le nó níos mó ná 90 lá agus níos lú ná 365 lá;   **[ 1B – 2B ]** : Comhionann le nó níos mó ná 365 lá agus níos lú ná 730 lá;   **[ 2B – 3B ]** : [ 3Y – 5Y [ :   **[ 3B – 5B ]** : [ 5Y – 10Y [ :   **[ 5B – 10B ]** : [ 10Y – níos mó :   **[ 10B – níos mó ]** : I gcás inar luaithe dáta conarthach na haibíochta ná an dáta tuairiscithe tagartha (i.e. luach diúltach i gceist leis an difríocht idir an dáta tuairiscithe tagartha agus an dáta aibíochta), leithdháilfear an neamhchosaint ar an tráinse [0 – 3M].  I gcás inar luaithe dáta conarthach na haibíochta ná an dáta tuairiscithe tagartha (i.e. tá luach diúltach i gceist leis an difríocht idir an dáta tuairiscithe tagartha agus an dáta aibíochta), leithdháilfear an neamhchosaint ar an mbuicéad [0 – 3M].  Leithdháilfear neamhchosaintí gan aibíocht iarmhair ar an mbuicéad aibíochta iarmhair ar bhonn a dtréimhse fógra nó ar bhonn léirithe conarthacha eile faoin aibíocht. Mura bhfuil aon tréimhse fógra réamhshainithe ann ná aon léiriú conarthach eile faoin aibíocht, leithdháilfear neamhchosaintí ar an mbuicéad aibíochta iarmhair [10B – níos mó]. |